Lav et referat af nedenstående tekst:

Tekst:
Det fredelige vinterferievejr er ved at finde sin ende. Onsdag lufter det noget mere, og torsdag kan byde på lidt regn. Fredag bliver decideret regnfuld og blæsende. Fredag skal et kraftigt lavtryk passere lige nord om eller igennem Danmark, og allerede i formiddagstimerne vil et solidt regnvejr trænge ind over Danmark. Der ventes generelt mellem 5 og 12 millimeter regn i løbet af fredagen. Kyster kan få vindstød op til stærk storm Lavtrykket vil udover regn også give voldsom blæst især sidst på eftermiddagen og om aftenen. Ovenstående prognosekort viser vindstød af stærk storm i Jammerbugten og mindst hård kuling til resten af landet. Vindstød af stormstyrke vil om aftenen også bevæge sig over til de østlige egne af landet. Sommerhusene ved Sjællands nordkyst kan måske endda mærke vindstød op til stærk storm. Selvom vind og nedbør er barskt på fredag, så vil temperaturen ikke være det. Termometrene vil fredag nå op mellem 7 og 10 grader. Til weekenden ventes gradvis roligere vejr og igen lavere temperaturer.

Referat:
Fredag byder på cirka ti millimeter regn og i aftentimerne voldsom blæst.